11. รายการระหว่างกัน

บริษัทฯ และบริษัทย่อย ได้มีการตกลงเข้าทำรายการกับบุคคลที่เกี่ยวโยงกัน
โดยรายการดังกล่าวเป็นรายการตามธุรกิจปกติของบริษัทฯ และบริษัทย่อย
ซึ่งเป็นไปตามเงื่อนไขการค้าทั่วไปและเพื่อให้สอดคล้องกับข้อกำหนดของพระราชบัญญัติหลักทรัพย์และตลาดหลักทรัพย์
(ฉบับที่ 4) 2551 มาตรา 89/12 (1) คณะกรรมการบริษัทได้อนุมัติในหลักการเมื่อวันที่ 13
สิงหาคม 2551 ให้ฝ่ายจัดการมีอำนาจเข้าทำรายการระหว่างกันที่มีเงื่อนไขการค้าทั่วไป
โดยฝ่ายจัดการสามารถทำธุรกรรมดังกล่าวหากธุรกรรมเหล่านั้นมีข้อตกลงทางการค้าในลักษณะเดียวกับที่วิญญูชนจะพึงกระทำกับคู่สัญญาทั่วไปในสถานการณ์เดียวกัน
ด้วยอำนาจต่อรองทางการค้าที่ปราศจากอิทธิพลในการที่ตนมีสถานะเป็นกรรมการ
ผู้บริหารหรือบุคคลที่มีความเกี่ยวข้อง

สำหรับงวดบัญชีสิ้นสุด ณ วันที่ 31 ธันวาคม 2555 บริษัทฯ
ได้เปิดเผยรายการที่เกี่ยวโยงกันที่เข้าข่ายตามประกาศตลาดหลักทรัพย์ฯ เรื่อง
หลักเกณฑ์เงื่อนไขและวิธีการเปิดเผยข้อมูลรายการที่เกี่ยวโยงกันของบริษัทจดทะเบียนโดยสรุปรายละเอียดดังนี้

รายการระหว่างบริษัทย่อย กับ บุคคลที่เกี่ยวโยง

+--------------------+--------------------+-----------+---------------+
| บุคคล / นิติบุคคล      | ลักษณะรายการ        | มูลค่า      | ความจำเป      |
| ที่เกี่ยวโยง           |                    |           | ็นและสมเหตุสมผล |
+--------------------+--------------------+-----------+---------------+
| บจก.เอ-ลิส คอร์ปอเรท | บริษัทย่อย (บจก.      | คิดอัตราดอ  | คณะกรรมการบริษ |
| และ บจก. สุปรี โฮลดิ้ง | แพรนด้า ลอดจิ้ง)      | กเบี้ยร้อยละ | ัทและคณะกรรมกา |
| กับ บจก. แพรนด้า     | ให้คว               | 7         | รตรวจสอบเห็นคว |
| ลอดจิ้ง              | ามช่วยเหลือทางการเงิน | โ         | รเห็นให้สัตยาบันร |
| ซึ่งเป็นบริษัทย่อยของ    | กับนิติบุคคลที่เกี่ยวโยงกับ | ดยชำระดอก | ับรองให้บริษัทย่อย |
|                    | บจก. เอ-ลิส         | เบี้ยทุกเดือน | เข้าทำราย      |
| บมจ. แพรนด้า จิวเวลรี่ | คอร์ปอเรท จำนวน     | และชำระคืน | การที่เกี่ยวโยงกัน |
| ที่ถือหุ้นร้อยละ 83      | 13,000,000 บาท และ | เมื่อทวงถาม | เ             |
|                    | บจก. สุปรี โฮลดิ้ง     |           | นื่องจากการทำรา |
|                    | เป็นจำนวน 3,000,000 |           | ยการมีความสมเห |
|                    | บาท รวมทั้งสิ้น        |           | ตุสมผลในเรื่องเง |
|                    | 16,000,000 บาท     |           | ื่อนไขอัตราดอกเบ |
|                    | ประเภทตั๋วสัญญาใช้เงิน  |           | ี้ยที่สูงกว่าการฝาก |
|                    |                    |           | กับธนาคารพาณิชย์ |
|                    |                    |           | ซึ่งจะเป็นประ    |
|                    |                    |           | โยชน์ต่อบริษัทย่อย |
|                    |                    |           | ในการบ        |
|                    |                    |           | ริหารกระแสเงินส |
|                    |                    |           | ดให้มีประสิทธิภาพ |
+--------------------+--------------------+-----------+---------------+
| บุคคล / นิติบุคคล      | ลักษณะรายการ        | มูลค่า      | ความจำเป      |
| ที่เกี่ยวโยง           |                    |           | ็นและสมเหตุสมผล |
+--------------------+--------------------+-----------+---------------+
| บจก.เอ-ลิส คอร์ปอเรท | บริษัทย่อย (บจก.      | คิดอัตราดอ  | คณะกรรมการบริษ |
| กับ บจก. คริสตอลไลน์  | คริสตอลไลน์)         | กเบี้ยร้อยละ | ัทและคณะกรรมกา |
| ซึ่งเป็นบริษัทย่อยของ    | ให้คว               | 8         | รตรวจสอบเห็นคว |
| บมจ. แพรนด้า จิวเวลรี่ | ามช่วยเหลือทางการเงิน | โดยชำระเง | รเห็นให้สัตยาบันร |
| ที่ถือหุ้นร้อยละ 96      | กับนิติบุคคลที่เกี่ยวโยงกับ | ินต้นพร้อมดอ | ับรองให้บริษัทย่อย |
|                    | บจก. เอ-ลิส         | กเบี้ยภายใน | เข้าทำราย      |
|                    | คอร์ปอเรท จำนวน     | 7 วัน      | การที่เกี่ยวโยงกัน |
|                    | 2,000,000 บาท      |           | เ             |
|                    | ประเภทตั๋วสัญญาใช้เงิน  |           | นื่องจากการทำรา |
|                    |                    |           | ยการมีความสมเห |
|                    |                    |           | ตุสมผลในเรื่องเง |
|                    |                    |           | ื่อนไขอัตราดอกเบ |
|                    |                    |           | ี้ยที่สูงกว่าการฝาก |
|                    |                    |           | กับธนาคารพาณิชย์ |
|                    |                    |           | ซึ่งจะเป็นประ    |
|                    |                    |           | โยชน์ต่อบริษัทย่อย |
|                    |                    |           | ในการบ        |
|                    |                    |           | ริหารกระแสเงินส |
|                    |                    |           | ดให้มีประสิทธิภาพ |
+--------------------+--------------------+-----------+---------------+

สำหรับรายการที่เป็นปกติทางการค้าทั่วไประหว่าง บริษัทฯ กับบริษัทย่อย
บริษัทร่วมและบริษัทที่เกี่ยวข้อง ที่มีผู้บริหารและกรรมการร่วมกันซึ่งเป็นลักษณะปกติทางการค้าทั่วไป
(โปรดดูหมายเหตุประกอบงบการเงิน ข้อที่ 8)

ความจำเป็นและความสมเหตุสมผลของรายการ

รายการระหว่างกันที่เกิดขึ้นระหว่างบริษัทฯ บริษัทย่อยและบริษัทร่วม
เป็นรายการที่ดำเนินการทางธุรกิจตามปกติ
และได้ผ่านการพิจารณาอนุมัติจากคณะกรรมการบริษัทหรือคณะกรรมการบริหารของบริษัท
ซึ่งเป็นไปตามขั้นตอนการอนุมัติที่เหมาะสมตามระเบียบข้อบังคับของบริษัทฯ ทุกประการ

นโยบายและแนวโน้มการทำรายการระหว่างกันในอนาคต

รายการระหว่างกันของบริษัทฯ ในอนาคตจะเป็นรายการที่ดำเนินการทางธุรกิจตามปกติเช่นเดิม
ไม่มีรายการใดเป็นพิเศษ ไม่มีการถ่ายเทผลประโยชน์ระหว่างบริษัทฯ บริษัทย่อย
กับบุคคลที่อาจมีความขัดแย้ง ส่วนนโยบายการกำหนดราคาระหว่างบริษัทฯ
กับบริษัทหรือบุคคลที่เกี่ยวข้องกัน
ก็จะกำหนดราคาตามปกติของธุรกิจเช่นเดียวกับที่กำหนดให้แก่บริษัทฯ หรือบุคคลอื่นที่ไม่เกี่ยวข้องกัน
ทั้งนี้ราคาสินค้าหรือวัตถุดิบที่ซื้อจากบริษัทฯ
หรือบุคคลที่เกี่ยวข้องกันก็จะเป็นไปตามที่ตกลงกันไว้ในสัญญาหรือเป็นราคาที่อิงกับราคาตลาดสำหรับวัตถุดิบชนิดนั้นๆ
ทั้งนี้คณะกรรมการตรวจสอบหรือผู้สอบบัญชีของบริษัท
หรือผู้เชี่ยวชาญอิสระจะทำการพิจารณาตรวจสอบและให้ความเห็นถึงความเหมาะสมของราคาและความสมเหตุสมผลของการทำรายการ
พร้อมทั้งเปิดเผยประเภทและมูลค่าของรายการดังกล่าว
พร้อมทั้งเหตุผลในการทำรายการต่อที่ประชุมผู้ถือหุ้นในรายงานประจำปี

นอกจากนี้
คณะกรรมการบริษัทจะต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์และข้อบังคับ
ประกาศ คำสั่ง หรือข้อกำหนดของตลาดหลักทรัพย์แห่งประเทศไทย
รวมถึงการปฏิบัติตามข้อกำหนดเกี่ยวกับการเปิดเผยข้อมูลการทำรายการเกี่ยวโยง
และการได้มาหรือจำหน่ายทรัพย์สินที่สำคัญของบริษัทฯ หรือบริษัทย่อย
ตามมาตรฐานการบัญชีที่กำหนดโดยสมาคมนักบัญชีและผู้สอบบัญชีรับอนุญาตแห่งประเทศไทย

ทั้งนี้ หากมีรายการระหว่างกันของบริษัทฯ
หรือบริษัทย่อยเกิดขึ้นกับบุคคลที่อาจมีความขัดแย้งทางผลประโยชน์มีส่วนได้ส่วนเสียหรืออาจมีความขัดแย้งทางผลประโยชน์ในอนาคต
คณะกรรมการตรวจสอบจะเป็นผู้ให้ความเห็นเกี่ยวกับความจำเป็นและความเหมาะสมของรายการนั้นในกรณีที่คณะกรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น
จะให้ผู้เชี่ยวชาญอิสระหรือผู้สอบบัญชีของบริษัทเป็นผู้ให้ความเห็นเกี่ยวกับรายการระหว่างกันดังกล่าว
เพื่อนำไปใช้ประกอบการตัดสินใจของคณะกรรมการหรือผู้ถือหุ้นตามแต่กรณี ทั้งนี้บริษัทฯ
จะเปิดเผยรายการระหว่างกันไว้ในหมายเหตุประกอบงบการเงินที่ได้รับการตรวจสอบจากผู้สอบบัญชี